Antazavės seniūnija

Antazavės seniūnija – buvęs administracinis-teritorinis vienetas Zarasų rajono savivaldybės šiaurės vakaruose, Aukštaitijos etnografiniame regione. Centras – Antazavė. Geografija Seniūnija užėmė 10 043 ha plotą, jos pietvakarinėje dalyje buvo Sartų RP. Seniūnija buvo išsidėsčiusi rytinėje rajono dalyje, seniūnijos centras Antazavės kaimas – vietovė, įsikūrusi netoli į vakarus nuo kaimo plytinčio Antazavės šilo, kiek piečiau telkšančio Zalvio (Zalvės) ežero. Seniūnijoje buvo Antazavės šilas, kuriame buvo Vytauto apygardos, Lokio rinktinės, Vyties kuopos partizanų dislokacijos ir mūšio vieta. Mūšio vietoje atstatytos dvi žeminės. Daug miškų ir ežerų (Čičirys, Zaduojys, Zalvys, Kumpuolis, Zirnajys ir kt.). Pagrindinis kelias – 117 Zarasai–Bradesiai–Obeliai . Istorija Įsteigta 1995 m. vietoje Antazavės apylinkės. 2015 m. patvirtintas Antazavės herbas, kurį naudojo ir seniūnija. 2024 m. gegužės 1 d. atlikta Zarasų rajono seniūnijų reforma, kurios metu Antazavės seniūnija panaikinta, jos teritoriją priskiriant: Dusetų seniūnijai – Antazavės k., Bakučių k., Butiškių k., Daržininkų k., Dembų k., Dervinių k., Dumblynės k., Gipėnų k., Ilgašilio k., Ivoniškių k., Joneikiškių k., Latviškių k., Lygalaukių k., Marimanto k., Meletiškių k., Navikų k., Paivoniškių k., Pakačinių k., Pakerių k., Pasartės k., Paveisejų k., Pazaduojės k., Pazirnajo k., Rokėnų k., Salinių k., Sviliškių k., Šlaitų k., Velikuškių k., Zaduojos k., Zirnajų k.; Imbrado seniūnijai – Alkaukos k., Astraučiznos k., Biržiniškio k., Bugų k., Bugų Šilelio k., Čičirių k., Degutiškio k., Didėjos k., Duburaičio k., Dunduliškio k., Gegužiškio k., Joniškio k., Kazimieriškio k., Kukariškio k., Kumpuolių k., Maniuliškių k., Margavonių k., Pailgių k., Paliesės k., Paliūnių vs., Pamilgedžių k., Šniukštų k., Vėdarių k., Volungių k. Seniūnai Algirdas Lekaveckas, 2006, 2022 m. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Seniūnaitijos 2009 m. įsteigtos 5 seniūnaitijos: Antazavės pietinė seniūnaitija: Antazavės k. Antazavės šiaurinė seniūnaitija: Antazavės, Bakučių, Butiškių, Dervinių, Daržininkų, Ivoniškių, Latviškių, Lygalaukių, Marimanto, Navikų, Paivoniškių, Paveisėjų, Pazirnajo, Salinių, Sviliškių, Zirnajų k. Kumpuolių seniūnaitija: Alkaukos, Biržiniškio, Bugų, Bugų Šilelio, Gegužiškio, Joniškio, Kukariškio, Kumpuolių, Maniuliškių, Margavonių, Paliūnių, Pamilgedžių, Pailgių kaimai. Rokėnų seniūnaitija: Dembų, Dumblynės, Gipėnų, Ilgašilio, Joneikiškių, Meletiškių, Pakerių, Pazaduojos, Rokėnų, Pakačinės, Pasartės, Šlaitų, Velikuškių, Zaduojos kaimai. Šniukštų seniūnaitija: Astraučiznos, Čičirių, Degutiškių, Duburaičio II, Dunduliškio, Didėjos, Paliesės, Šniukštų, Vėdarių, Volungių kaimai. Šaltiniai